ཁོང་གིས་རང་སྲེག་བཏང་ཤུལ་དུ་འགྱིག་དམ་གྱི་ཁ་བཅད་གཉིས་ཕ་བོང་ཞིག་གི་ཐོག་བཞག་འདུག་ལ།རས་ཁུག་དམར་པོ་ཞིག་ནང་བོད་ཀྱི་རྒྱལ་དར་ཞིག་དང་ཧིན་སྒོར་ཉུང་ངུ་ཞིག་ཡོད་པ་རེད།སྐབས་དེར་རྨོ་རྨོ་མཐའ་སྐོར་དུ་འགྲོ་མཁན་ཞིག་གིས་རང་སྲེག་དེ་དངོས་སུ་མཐོང་ཡོད་པ་དང་།མོས་འགྲེལ་བརྗོད་བྱས་པ་ལྟར་ན།དང་པོ་དེར་མི་ཞིག་ལངས་འདུག་ལ་༧རྒྱལ་བ་རིན་པོ་ཆེ་སྐུ་ཚེ་ཁྲི་ལོ་བརྟན་པར་ཤོག་ཅེས་སྐད་འབོད་བྱས་པ་དང་།མེར་སྦར་སོང་།ང་ཞེད་ནས་བྲོས་ཡོང་ཡིན་ལ།མི་གཞན་པར་རང་ལུས་མེར་སྲེག་བཏང་སོང་ལབ་ཡིན་ཞེས་འགྲེལ་བརྗོད་བྱས་ཡོད་པ་དང་།དེ་བཞིན་སྤོ་སྤོ་ཞིག་གིས་དེའི་ཅུང་སྔོན་དེར་མི་ཞིག་གིས་སྐོར་ལམ་དུ་༧རྒྱལ་བ་རིན་པོ་ཆེ་སྐུ་ཚེ་ཁྲི་ལོར་བརྟན་ཞེས་བརྗོད་བཞིན་འགྲོ་ཡི་ཡོད་པ་མཐོང་འདུགཕྱི་ཟླ་༧ཚེས་༣༡ཉིན་ཁོང་སུ་ཡིན་རྩད་གཅོད་ཐུབ་ཏེ།མྱ་ངན་བསྔོ་སྨོན་འཚོགས་པ་དང་དུར་འཇུག་བྱས་ཡོད་པ་རེད།།